**Műszaki tartalom**

**A TETTYE FORRÁSHÁZ Zrt. által üzemeltetett Magán vezetékű 22kV-os (KÖF) hálózaton oszlop cseréje, mechanikus oszlopkapcsoló beépítéssel**

1. **Előzmény:**

A TETTYE FORRÁSHÁZ Zrt. által üzemeltetett, Pécs Megyei Jogú Város tulajdonát képező 22 kV-os légvezetéki és földkábeles vegyes hálózat, mint víziközmű vagyonelem biztosítja öt önálló Schneider Electric SM6-24kV-os kapcsolóállomás által az ezen hálózatra csatlakozó víziközmű objektumok villamos energiaellátását. A hálózat részét képezi a P-82 jelzésű vas oszlop, amely a környezeti hatások és az telepítés idejéből adódóan erősen korrodálódott, amortizálódott.

1. **A TETTYE FORRÁSHÁZ Zrt 22kV-os (KÖF) hálózatán a P82 oszlop cseréje oszlopkapcsoló beépítésével:**

Üzembiztonság és szakaszolhatóság biztosítása érdekében a cserélendő oszlop kiválasztásnál figyelembe kell venni egy OK-2 kézi müködtetésű kapcsoló berendezés telepítését a futó vonalra, nyugati irányba. Az alkalmazott vezeték típusa 90mm2 ACAL a futóvonalon-, és a leágazó vonalon is.

Megvalósítandó munkák:

-Ütemterv készítése a megrendelővel egyeztetve,

-Áttört gerincű B12 – P28 (P) 12m magasságú 28kN csúcshúzású feszítőpászmával készített tartó-leágazó betonoszlop beszerzése, helyszínre szállítása, beépítése, betonozása – figyelembe véve a zúzmara és a szél együttes előfordulását,

-kézi működtetésű, lakattal zárható OK-2 oszlopkapcsoló és tartó-leágazó rendszer megvalósításhoz szükséges anyagok beszerzése, helyszínre szállítása, telepítése,

-kereszttartók és szigetelők kivitelezésével, az alkalmazott állószigetelők fajtája porcelán, kompozit, vagy műgyanta-, míg a feszítőszigetelő kompozit anyagú lehet,

-elosztói engedélyes által elfogadott madárvédelem kialakítása,

-védőföldeléses érintésvédelem kialakítása

-légvezetékek szükség szerinti cseréje a futó-, valamint a leágazó vonalon, majd azok élesre kötése, vezetékek után húzása,

-oszlop kezelhető méretre (maximum 1 méteres nagyság) darabolása és a Pécs Állomás utca 40. alatt található telephelyre szállítása,

-felhasznált anyagok megfelelőssági nyilatkozatok továbbadása a Megrendelő felé,

-keletkezett egyéb hulladék elszállítása

A telepítés a vonatkozó létesítési előírások, szabványok és hatósági előírások betartásával kell elkészülnie.

A munkafolyamatok megkezdése előtt a Megrendelő arra jogosult munkatársai a feszültség mentesítést elvégzik.

A napi munkafolyamatok megkezdését kizárólag a Megrendelő által kiállított írásbeli engedélye és szakfelügyelete mellett lehet megkezdeni. A napvégi munkaterület visszaadását követően a védőtávolságon belül Vállalkozó munkavégzést már nem folytathat!

**A Megrendelő által biztosított szakfelügyelet nem terjed ki a Vállalkozó munkájára, valamint alkalmazottjaira. A munkaterület átadását követően a Vállalkozó felel a munkavégzéssel együtt járó valamennyi munka- és balesetvédelmi intézkedés betartásáért.**

1. **A kivitelezési munka és az ajánlati ár magába kell, hogy foglalja:**

- Ajánlattevő által készített árazott tételes költségvetés: 1 pld.

- Ütemterv 1 pld.